Diari Oficial de la Generalitat Valenciana


Sumari del DOGV 3945, del 22-02-2001 (2001/1652)

RESOLUCIÓ de 15 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 27 de novembre de 2000, destinades a subvenir la realització, per part d'entitats locals de la Comunitat Valenciana, d'activitats d'assessorament i d'atenció jurídica a la dona, en el marc del Pla d'Igualtat d'Oportunitats entre Homes i Dones del Govern Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1652


Data del document
:   15-02-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * dona
    * ajuda pública
    * administració local
    * assessor jurídic

RESOLUCIÓ de 15 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 27 de novembre de 2000, destinades a subvenir la realització, per part d'entitats locals de la Comunitat Valenciana, d'activitats d'assessorament i d'atenció jurídica a la dona, en el marc del Pla d'Igualtat d'Oportunitats entre Homes i Dones del Govern Valencià. [2001/X1652]
  
L'Ordre de 27 de novembre de 2000, publicada en el DOGV núm. 3.892, de data 5 de desembre de 2000, per la qual es convoquen ajudes destinades a subvenir la realització, per part d'entitats locals de la Comunitat Valenciana, d'activitats d'assessorament i d'atenció jurídica a la dona, en el marc del Pla d'Igualtat d'Oportunitats entre Homes i Dones del Govern Valencià, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa i queda condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de data 29 de desembre de 2000), en aplicació del que estableix la disposició addicional primera de la citada ordre, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, escau donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 27 de novembre de 2000.
  
En virtut d'això, i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana, i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat als crèdits pressupostaris i a les línies de subvenció destinades a finançar les ajudes regulades en l'Ordre de 27 de novembre de 2000, de la Conselleria de Benestar Social, destinades a subvenir la realització, per part d'entitats locals de la Comunitat Valenciana, d'activitats d'assessorament i d'atenció jurídica a la dona, en el marc del Pla d'Igualtat d'Oportunitats entre Homes i Dones del Govern Valencià (DOGV núm. 3.892, de 5 de desembre de 2000), que es relacionen a continuació, tots ells a càrrec del programa pressupostari 39.47.11.0939.371.42.8.
  
1.- Denominació: Assessorament jurídic per a dones
  
- Línia de subvenció: T2789
  
- Consignació pressupostària: 45.845.542 PTA/120.202'42 euros.
  
- Procedència i quantia dels fons:
  
Propis no condicionats: 96.464.169 PTA/120.202'42 euros.
  
Segon
  
D'acord amb la normativa vigent els pagaments de les ajudes regulades en aquesta ordre s'acolliran al règim general recollit en l'article 47 bis del text refós de la Llei d'Hisenda Pública de la Generalitat Valenciana.
  
Tercer
  
Els crèdits publicats tenen el caràcter de màxims, i no podran concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 15 de febrer de 2001.- El conseller de Benestar Social: Rafael Blasco Castany.